./data/phi1348/abo013/phi1348.abo013.perseus-lat2.xml
C. Suetonius Tranquillus
ac primo eatenus interueniebat, ne quid perperam fieret      itaque et constitutiones senatus quasdam rescidit et magistratibus pro tribunali     cognoscentibus plerumque se offerebat consiliarium assidebatque iuxtim uel exaduersum in     parte primori; et si quem reorum elabi gratia rumor esset, subitus aderat iudices que aut     e plano aut e quaesitoris tribunali legum et religionis et noxae, de qua cognoscerent,     admonebat; atque etiam, si qua in publicis moribus desidia aut mala consuetudine labarent,     corrigenda suscepit